**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. január 30-án tartandó rendkívüli ülésére**

Az előterjesztés tárgya: Önkormányzati főépítész megbízása

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/836-10 /2025.

Az előterjesztést véleményező bizottságok a hatáskör megjelölésével:

A rendkívüli ülés anyagát bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2025. január 29.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**Önkormányzati főépítész megbízásáról**

Tisztelt Képviselő-testület!

A magyar építészetről szóló 2023. évi C. törvény 22. § (1) - (2) bekezdései, valamint az 56. § (1) és (5) bekezdései értelmében kötelező önkormányzati főépítész alkalmazása, továbbá a 63. § (1) bekezdése értelmében helyi építészeti tervtanács működtetése.

„22. § (1) **A települési önkormányzat**, fővárosban a kerületi önkormányzat, illetve a fővárosi önkormányzat által közvetlenül igazgatott terület tekintetében és a törvényben meghatározott egyéb esetekben a fővárosi önkormányzat – a Magyarország helyi önkormányzatairól szóló törvényben meghatározott településfejlesztési és településrendezési feladat részeként – **meghatározza a helyi településrendezési és építési követelményeket, a településképi követelményeket és azok érvényesítésének eszközeit, ennek keretében az építményekben létesíthető rendeltetések körét is megállapítja.**

**(2) A települési önkormányzat képviselő-testülete a fenti feladatainak keretében**

a) településfejlesztési tervet, kézikönyvet és helyi építési szabályzatot fogad el, meghatározza a helyi értékvédelem tárgyait és helyi szabályait, továbbá gondoskodik azok szükséges módosításáról, valamint a helyi építészeti örökség elemeit védetté nyilvánítja és védettségüket megszünteti,

b) településképi véleményezési vagy bejelentési eljárásban érvényesíti a településképi követelményeket, valamint a követelmények nem teljesítése esetén kötelezést és bírságot állapít meg, és

c) **törvényben meghatározott módon** – a helyi jogszabályi követelmények építési tevékenységek során való érvényesítése érdekében – **önkormányzati főépítészt alkalmaz, és helyi építészeti tervtanácsot működtet.”**

„56. § (1) A településtervezési és a településkép-védelmi önkormányzati feladatellátás biztosítása, valamint a helyi építészeti minőség védelme érdekében **a települési önkormányzatok** – a fővárosban a fővárosi önkormányzat és a fővárosi kerületi önkormányzatok – **önkormányzati főépítészt alkalmaznak.**

…

(5) A fővárosban, a fővárosi kerületekben és **városi jogállású településeken kötelező önkormányzati főépítészt alkalmazni.** Ha a város a főépítészi feladatot társulásban látja el, az önkormányzati főépítész székhelye a városi jogállású önkormányzat székhelye.”

„63. § [A helyi építészeti tervtanács feladatköre]

(1) **Helyi építészeti tervtanács működik a járásszékhely városokban**, a fővárosban és a fővárosi kerületekben, kivéve, ha a világörökségi területen való elhelyezkedés miatt a tervtanácsi feladatokat a területi építészeti tervtanács látja el. Egyéb település esetében helyi építészeti tervtanács akkor működik, ha az önkormányzat a helyi építési szabályzatban helyi építészeti tervtanácsot állít fel.”

Az önkormányzati főépítész feladatát köztisztviselőként vagy megbízási jogviszonyban láthatja el, javaslom, hogy a főépítészt megbízási jogviszonyban alkalmazza az önkormányzat, melyre vonatkozó megbízási szerződés a határozat mellékletét képezi.

Az önkormányzati főépítészre vonatkozóan a főépítészi tevékenységről szóló 190/2009. (IX.15.) Korm. rendelet határoz meg feltételeket. Főépítészként az foglalkoztatható, aki büntetlen előéletű és cselekvőképes, a meghatározott szakirányú felsőfokú végzettséggel rendelkezik, a meghatározott szakmai gyakorlati idővel rendelkezik, a főépítészi vizsgát sikeresen teljesítette, vagy a vizsga alól mentesült, továbbá a területi építész kamara által vezetett tagsági nyilvántartásban aktív tagként szerepel.

A jogszabályban foglaltak alapján árajánlatok bekérésére került sor, mely ajánlatok közül a legelőnyösebb ajánlatot a Nyírségterv Kft. (4400 Nyíregyháza, Bocskai u. 18.) adta.

Javaslom a megbízási szerződés megkötését a Nyírségterv Kft.-vel a határozat-tervezetben foglalt megbízási szerződés szerint.

Tájékoztatom továbbá a Tisztelt Képviselő-testületet, hogy a helyi építészeti tervtanács működésével kapcsolatos rendelet-tervezet előkészítése folyamatban van, mely megtárgyalására a következő ülésen kerül sor.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2025. január 29.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (I.30.) Kt. számú**

**határozata**

**Önkormányzati főépítész megbízásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában, a magyar építészetről szóló 2023. évi C. törvény (továbbiakban: Méptv.) 22. § (2) bekezdés c) pontja foglalt feladatkörében eljárva az előterjesztést megtárgyalta, és az alábbi határozatot hozza:

1. **Megbízza a Nyírségterv Kft.-t (4400 Nyíregyháza, Bocskai u. 18.) 2025. február 1. napjától határozatlan időtartamra Tiszavasvári Város járásszékhely önkormányzati főépítészi feladatainak az ellátására a határozat mellékletét képező megbízási szerződésben foglaltak szerint.**
2. **Felhatalmazza a polgármestert, hogy a megbízási szerződést írja alá.**
3. **Felkéri a jegyzőt, hogy a megbízási szerződés pénzügyi fedezetére a 2025. évi költségvetés előterjesztésében biztosítsa a szükséges előirányzatot.**

**Határidő:** azonnal **Felelős:** Balázsi Csilla polgármester

Dr. Kovács János jegyző